**บันทึกการประชุมสภาองค์การบริหารส่วนตำบลบ้านเป้า**

**สมัยวิสามัญ สมัยที่ 3 ครั้งที่ 2 ประจำปี ๒๕๖๔**

**วันที่ 20 สิงหาคม พ.ศ. ๒๕๖๔**

**ณ ห้องประชุมสภาองค์การบริหารส่วนตำบลบ้านเป้า**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑ | นายสัญญา ลือกำลัง | รองประธานสภา อบต. | สัญญา ลือกำลัง |
| ๒ | นายประหยัด จักรพล | ส.อบต. ม.4 | ประหยัด จักรพล |
| 3 | นายสมหมาย แสนสาลา | ส.อบต. ม.1 | สมหมาย แสนสาลา |
| 4 | นายเชี่ยวชาญ ศรีวงษา | ส.อบต. ม.11 | เชี่ยวชาญ ศรีวงษา |
| 5 | นายจรูญ สวัสดิ์ศรี | ส.อบต. ม.5 | จรูญ สวัสดิ์ศรี |
| 6 | นายสุนา ลาภไพศาล | ส.อบต. ม.๓ | สุนา ลาภไพศาล |
| 7 | นายสายชล ลาภคุณ | ส.อบต. ม.๑๓ | สายชล ลาภคุณ |
| 8 | นายทองหล่อ ลือสิทธิ์ | ส.อบต. ม.8 | ทองหล่อ ลือสิทธิ์ |
| 9 | นายสุกิจ ลาภทวี | ส.อบต. ม.10 | สุกิจ ลาภทวี |
| 10 | นายประทวน ประทุมทิพย์ | ส.อบต. ม.12 | ประทวน ประทุมทิพย์ |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นายวัชรินทร์ พงศ์ธีระดุลย์ | นายก อบต. | ธราดล สนเจริญ |
| 2 | นายสุบัน จันทเสน | รองนายก อบต. | สุบัน จันทเสน |
| 3 | นายสุชาติ โขนภูเขียว | รองนายก อบต. | สุชาติ โขนภูเขียว |
| 4 | นางลภัสรดา ศรีอุดร | นักทรัพยากรบุคคล | ลภัสรดา ศรีอุดร |

**ผู้ไม่มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **หมายเหตุ** |
| ๑ | นายรักชาติ ชลชี | ประธานสภา อบต. |  |
| ๒ | นายดำรงณ์ ลาภบุญ | ส.อบต. ม.13 |  |
| 3 | นายสุทิตย์ฦาปัญญา | ส.อบต. ม.11 |  |
| 4 | นายสุโชติ ภักดีโชติ | ส.อบต. ม.10 |  |
| 5 | นายประมวล ดิดขามป้อม | ส.อบต. ม.13 |  |
| 6 | นายสุชาติ เงินลาด | ส.อบต. ม.3 |  |

**เปิดประชุม เวลา 10.0๐ น.**

**ระเบียบวาระที่ ๑ เรื่องที่ประธานแจ้งต่อที่ประชุม**

**นายสัญญา ลือกำลัง** เมื่อคราวประชุมสมัยวิสามัญ สมัยที่ 3 ครั้งที่ 1 เมื่อวันที่ 13 **รองประธานสภา อบต.** สิงหาคม 2564 ได้กำหนดวันประชุมเพื่อพิจารณาคำขอแปร ญัตติและเห็นชอบร่างข้อบัญญัติงบประมาณรายจ่ายประจำปี งบประมาณ พ.ศ. 2565 โดยได้นัดประชุมสภาองค์การบริหาร ส่วนตำบลบ้านเป้า สมัยวิสามัญ สมัยที่ ๓ ครั้งที่ ๒ ประจำปี พ.ศ. ๒๕64 ในวันนี้ ซึ่งการประชุมวันนี้มีสมาชิกสภาฯ มา ประชุมจำนวน 10 คน

**ที่ประชุม** - รับทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นายสัญญา ลือกำลัง** - เป็นการพิจารณารับรองรายงานการประชุมสภาองค์การบริหาร**รองประธานสภา อบต.** ส่วนตำบลบ้านเป้าสมัยวิสามัญ สมัยที่ ๓ ครั้งที่ ๑ ประจำปี ๒๕64 เมื่อวันศุกร์ที่ 13 สิงหาคม 2564 ขอให้สมาชิกสภาฯ ทุกท่านได้ตรวจทานบันทึกรายงานการประชุมว่าจะมีการแก้ไข ประเด็นใดหรือไม่อย่างไร

**ที่ประชุม**  - ไม่มีมติแก้ไขใดๆ และมีมติรับรอง 9 เสียง ไม่รับรอง –ไม่มี งดออกเสียง 1 เสียง

**ที่ประชุม** - รับทราบ

**ระเบียบวาระที่ 3 เรื่องสืบเนื่องจากการประชุมครั้งที่แล้ว**

**3.1 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- รายงานผลการรับคำแปรญัตติและรายงานมติของ คณะกรรมการแปรญัตติร่าง ข้อบัญญัติงบประมาณรายจ่าย ประจำปีงบประมาณ ๒๕๖5

**นายสัญญา ลือกำลัง** - เชิญเลขานุการสภาฯ ชี้แจงรายละเอียดครับ

**รองประธานสภา อบต.**

**นายสุกิจ ลาภทวี**  - เนื่องจากระเบียบกระทรวงมหาดไทยว่าด้วยข้อบังคับการประชุม**เลขานุการสภาอบต.** สภาท้องถิ่น พ.ศ. ๒๕๔๗ แก้ไขเพิ่มเติมถึงฉบับที่ ๒ พ.ศ.๒๕๕๔

ข้อ ๕๐ กำหนดว่า เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิมและตามที่มีการแก้ไข

เพิ่มเติมพร้อมทั้งรายงานและบันทึกความเห็นยื่นต่อประธานสภา ท้องถิ่น รายงานนั้นอย่างน้อยจะต้องระบุว่าได้มีหรือไม่มีการแก้ไข

เพิ่มเติมในตอนหรือข้อใดบ้าง การแปรญัตติและมติของคณะ

กรรมการแปรญัตติเกี่ยวด้วยกับการแปรญัตตินั้นเป็นประการใด

การสงวนความเห็นของกรรมการแปรญัตติ ตลอดจนการสงวน

คำแปรญัตติด้วย และให้ประธานสภาท้องถิ่นส่งรายงานนั้น

แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุม

พิจารณา ให้คณะกรรมการแปรญัตติไปร่วมประชุมสภาท้องถิ่น ท้องถิ่นด้วย เพื่อแถลงประกอบการรายงานหรือชี้แจงข้อสงสัย ต่างๆ เกี่ยวกับรายงานนั้น

**นายสัญญา ลือกำลัง** - ขอเชิญนายทองหล่อ ลือสิทธิ์ประธานคณะกรรมการแปรญัตติฯ **รองประธานสภา อบต.** รายงานผลการรับคำแปรญัตติและรายงานมติของคณะกรรมการ แปรญัตติ ต่อที่ประชุมสภาอบต.บ้านเป้า

**นายทองหล่อ ลือสิทธิ์** - เรียน ประธานสภาองค์การบริหารส่วนตำบลบ้านเป้าเพื่อน**สมาชิก อบต หมู่ที่ 8** สมาชิกทุกท่าน คณะผู้บริหาร ตามที่สภาองค์การบริหารส่วนตำบล บ้านเป้า ในการประชุมสภาสมัยวิสามัญ สมัยที่ ๓ ครั้งที่ ๑

เมื่อวันศุกร์ที่ 13 สิงหาคม 2564 ได้มีมติคัดเลือกคณะกรรมการ แปรญัตติร่างข้อบัญญัติงบประมาณรายจ่าย ประจำปี ๒๕65 และที่ประชุมคณะกรรมการแปรญัตติฯ ได้มีมติเลือกประธานและเลขานุการคณะกรรมการแปรญัตติฯ ในการ ประชุมคณะกรรมการแปรญัตติเมื่อศุกร์วันที่ 13 สิงหาคม๒๕64เวลา 13.00 น. ณ ห้องประชุมอบต.บ้านเป้าประกอบไปด้วย

1. นายทองหล่อ ลือสิทธิ์ ส.อบต.หมู่ที่8

เป็นประธานคณะกรรมการแปรญัตติ

2. นายสุทิตย์ ฦาปัญญา ส.อบต.หมู่ที่ 11

เป็นคณะกรรมการแปรญัตติ

3. นายสายชล ลาภคุณ สมาชิกสภาฯ หมู่ที่ 13

เป็นเลขานุการคณะกรรมการแปรญัตติ

**คณะกรรมการแปรญัตติขอรายงานผลการรับคำแปรญัตติและ มติที่ประชุมคณะกรรมการแปรญัตติร่างข้อบัญญัติงบประมาณ 2565 ดังนี้**

๑. ที่ประชุมสภา อบต.บ้านเป้า สมัยสามัญ สมัยที่ ๓ ครั้งที่ ๑ เมื่อวันที่ 13 สิงหาคม ๒๕64 มีมติให้กำหนดระยะเวลายื่นคำแปร ญัตติ วันที่ 16-18 สิงหาคม ๒๕64 เวลา๐๘.3๐ – 16.3๐ น. รวมระยะเวลาเท่ากับ ๒๔ ชั่วโมง โดยให้เสนอคำแปรญัตติ ได้ที่ ห้องประชุม อบต.บ้านเป้า ผลปรากฏว่าในช่วงเวลาดังกล่าวไม่มีผู้ มายื่นคำแปรญัตติฯ

๒. ไม่มีการแก้ไขเพิ่มเติมในตอนหรือข้อใดของข้อบัญญัติ งบประมาณฯ ดังกล่าว

๓. ไม่มีการสงวนความเห็นของกรรมการแปรญัตติ ไม่มีการสงวน คำแปรแปรญัตติใด

**ที่ประชุม** - รับทราบ

**ระเบียบวาระที่ 4 เรื่อง การเสนอเพื่อพิจารณา**

4.1 ญัตติพิจารณาร่างข้อบัญญัติงบประมาณรายจ่ายประจำปี งบประมาณพ.ศ. ๒๕65

**วาระที่ ๒ ขั้นแปรญัตติ**

**นายสัญญา ลือกำลัง** - ขอเชิญเลขานุการสภาฯ ชี้แจงข้อระเบียบกฎหมาย

**รองประธานสภา อบต.**

**นายสุกิจ ลาภทวี** - ระเบียบกฎหมายที่เกี่ยวข้อง ได้แก่

**เลขานุการสภา อบต. ๑) พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม ถึงฉบับที่ ๖พ.ศ. ๒๕๕๒**

- ในการพิจารณาร่างข้อบัญญัติฯ สมาชิกสภาฯ จะแปรญัตติ เพิ่มเติมรายการหรือจำนวนในรายการมิได้ แต่อาจแปรญัตติได้ ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ ต้นเงินกู้ ดอกเบี้ยเงินกู้ หรือเงินที่กำหนดให้จ่ายตามกฎหมาย

**๒) ระเบียบกระทรวงมหาดไทยว่าด้วยข้อบังคับการประชุมสภา ท้องถิ่น พ.ศ. ๒๕๔๗ แก้ไขเพิ่มเติมถึงฉบับที่ ๒ พ.ศ. ๒๕๕๔**

ข้อ ๕๑ในการพิจารณาร่างข้อบัญญัติวาระที่สอง ให้ปรึกษาเรียงลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่นถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลง มตินั้นอีก

**นายสัญญา ลือกำลัง** - เนื่องจากคณะกรรมการแปรญัตติฯ ได้แถลงว่ามีมติให้เสนอร่าง**รองประธานสภา อบต.**  ข้อบัญญัติงบประมาณฯ ตามร่างเดิมที่ประธานสภาฯ ได้ส่งให้ คณะกรรมการแปรญัตติฯ พิจารณา โดยไม่มีการแก้ไขเพิ่มเติมใน ตอนหรือข้อใด ของข้อบัญญัติงบประมาณฯ และไม่มีการสงวน ความเห็นของกรรมการแปรญัตติ ไม่มีการสงวนคำแปรญัตติใดๆ

- มีสมาชิกท่านใดประสงค์จะอภิปรายหรือไม่ ถ้าไม่มี ขอมติต่อที่ ประชุมว่าเห็นชอบกับร่างข้อบัญญัติองค์การบริหารส่วนตำบลบ้านเป้า

เรื่อง งบประมาณรายจ่ายประจำปีงบประมาณ พ.ศ.๒565ที่นายก เสนอ โดยไม่มีการแปรญัตติใดๆ หรือไม่ ท่านใดเห็นชอบโปรดยกมือครับ

**ที่ประชุม** -มีมติเห็นชอบ 9 เสียง ไม่เห็นชอบ – เสียง งดออกเสียง ๑เสียง

**นายสัญญา ลือกำลัง** - ที่ประชุมมีมติเห็นชอบ 9 เสียง ไม่เห็นชอบ – เสียง งดออกรอง**รองประธานสภา อบต.** เสียง ๑ เสียงสรุปได้ว่าคะแนนเสียงข้างมากครบจำนวนตามที่ กฎหมายกำหนด

**4.2 ขอความเห็นชอบร่างข้อบัญญัติงบประมาณรายจ่าย**

**ประจำปีงบประมาณ พ.ศ. ๒๕65**

**วาระที่ ๓ ขั้นลงมติ**

**นายสัญญา ลือกำลัง** - ขอเชิญเลขานุการสภาฯ ชี้แจงข้อระเบียบกฎหมาย

**รองประธานสภา อบต.**

**นายสุกิจ ลาภทวี** - ระเบียบกฎหมายที่เกี่ยวข้อง ได้แก่**ระ**เบียบกระทรวงมหาดไทย**เลขานุการสภา อบต.** ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไข เพิ่มเติมถึงฉบับที่ ๒ พ.ศ. ๒๕๕๔ ข้อ ๕๒ การพิจารณาร่าง ข้อบัญญัติวาระที่สาม ไม่มีการอภิปราย เว้นแต่ที่ประชุมสภา ท้องถิ่นจะได้ลงมติให้มีการอภิปราย ถ้ามีเหตุอันสมควร ในการ พิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็น ข้อบัญญัติหรือไม่

**นายสัญญา ลือกำลัง** -เมื่อไม่มีการขอให้ลงมติให้มีการอภิปราย ข้าพเจ้าจึงขอมติที่ประชุม

**รองประธานสภา อบต.** ว่าจะให้ตราเป็นข้อบัญญัติองค์การบริหารส่วนตำบลบ้านเป้า เรื่อง งบประมาณรายจ่ายประจำปีงบประมาณ พ.ศ.๒๕65 หรือไม่ สมาชิกท่านใดเห็นชอบ โปรดยกมือครับ

**ที่ประชุม** - มีมติเห็นชอบ 9 เสียง ไม่เห็นชอบ – เสียง งดออกเสียง ๑ เสียง

**นายสัญญา ลือกำลัง** -สรุปที่ประชุมมีมติเห็นชอบให้ตราเป็นข้อบัญญัติองค์การบริหาร**รองประธานสภา อบต.** ส่วนตำบลบ้านเป้า เรื่อง งบประมาณรายจ่ายประจำปีงบประมาณ พ.ศ. ๒๕65 **จำนวน..9.... เสียง ไม่เห็นชอบ – เสียง งดออก**

**เสียง ๑ เสียง** สรุปได้ว่าคะแนนเสียงข้างมากครบจำนวนตามที่กฎหมายกำหนด

**ที่ประชุม** - รับทราบ

**ระเบียบวาระที่ 5 เรื่องอื่นๆ**

**นายสมหมาย แสนสาลา** -เรียนท่านประธานสภา เพื่อนสมาชิกผู้ทรงเกียรติ และผู้เข้าร่วม**สมาชิกสภา อบต.ม.1** ประชุมทุกท่าน ผมนายสมหมาย แสนสาลา สมาชิก อบต.ม.1 ผมอยากถามว่าที่เราทำบ่อขยะ ตั้งงบประมาณสองล้านกว่าบาท เทศบาลจะมาทำให้เราแต่เราใช้งบประมาณของเราใช่ไหมครับ ช่วยอธิบายหน่อยครับ

**นายวัชรินทร์ พงศ์ธีระดุลย์** - เรียนท่านประธานสภา เพื่อนสมาชิกและผู้เข้าร่วมประชุมทุก**นายก อบต.**  ท่าน ตามที่ท่านสมหมาย แสนสาลา ได้ถามเรื่องบ่อขยะของ อบต.บ้านเป้า ซึ่งเป็นโอกาสที่ดีมีการร่วมมือระหว่างเทศบาลบ้าน เป้ากับ อบต.บ้านเป้า จะทำการย้ายที่ทิ้งขยะของชุมชนบ้านเป้า โดยจะใช้พื้นที่ของ อบต.บ้านเป้า ซึ่งเป็นเพียงแค่การเริ่มต้น แต่จะสร้างสำเร็จหรือไม่ก็ต้องขึ้นอยู่กับการประชาคมของคนตำบล บ้านเป้า ตอนนี้ที่มีเตาเผาขยะแล้วคือ ตำบลโนนทอง ตำบลบ้าน ยาง ตำบลบ้านเดื่อ ตำบลบ้านหัน ที่เขาใช้ระบบเตาเผาขยะที่ กำจัดได้ในวันเดียวซึ่งจะไม่มีขยะตกค้าง โครงการที่ อบต.เสนอไป ในข้อบัญญัติปีนี้ คือ เตาเผาขยะ 1 ตัว จำนวน 2,200,000 บาท ส่วนอีก 2-3 ตัว เป็นหน้าที่ของเทศบาลจะเป็นคนดำเนินการนะครับ ไม่อยากให้พวกท่านคิดน้อยใจว่าทำไมถึงเอางบประมาณไปดำเนินการ จัดซื้อ ก็ขอให้พวกท่านคิดว่ามันเป็นของส่วนรวมนะ ครับ ตามจริง เราไม่อยากใช้พื้นที่ อบต. แต่มันติดปัญหาตรงที่พื้นที่ป่า เราต้อง ขออนุญาตกรมป่าไม้ ซึ่งตอนนี้ทำเรื่องมาแล้วถ้ากรมป่าไม้อนุญาต ให้ใช้พื้นที่ป่าสงวน เราก็จะไม่ใช้พื้นที่ของ อบต. บ้านเป้า เพราะจะ ทำให้เกิดคำครหาว่าใกล้ชุมชนเกินไป เราอาจจะได้หรือไม่ได้ ดำเนินการก็ได้ถ้าทางเทศบาลประชาคมไม่ผ่านนะครับ

**นายทองหล่อ ลือสิทธิ์** - ตามที่ท่านนายกได้นำเรียนมา ผมก็เห็นดีด้วยนะครับ ถ้ามัน**สมาชิก อบต.ม.8**  เกิดขึ้นได้ก็เป็นหน้าเป็นตาของท่านฝ่ายบริหารนะครับ แต่อีก ประเด็นคือ เรื่องงบประมาณ ซึ่งทางเทศบาลเขามีงบประมาณ เยอะก็อยากให้เป็นเจ้าภาพ ส่วนเราช่วยเรื่องสถานที่ก็ได้ครับ ผมอยากชี้แจงให้ท่านได้ทราบว่าพื้นที่ของเรามันยังมีการพัฒนาอีก เยอะ อย่างข้อบัญญัติปี 65 เรื่อง ค่าไฟฟ้า น้ำประปา ที่ปั่นจาก บึงแก้งไปให้เกษตรกร ซึ่งเขามีคณะกรรมการจัดเก็บเงินแต่ละปี และไม่มีคนตรวจสอบนะครับ แต่ทีนี้เราจะไปช่วยเขาอีก 100,000 บาท โดยที่เราไม่รู้เลยว่าเงินที่เขาจัดเก็บได้เอาไปไว้ ไหนมีกี่บาทนะครับ ในส่วนของโครงการซื้อเครื่องตัดถ่าง 300,000 บาท มันมีความจำเป็นไหม อยากให้ท่านชี้แจงด้วยครับ เราเอาเงิน 300,000 บาท ไปทำอย่างอื่นดีไหม แค่อยากนำ เรียนให้ท่านได้ทราบถึงความจำเป็นครับ ขอบคุณครับ

**นายวัชรินทร์ พงศ์ธีระดุลย์** - เรียนท่านประธานสภา เพื่อนสมาชิกและผู้ร่วมประชุมทุกท่าน**นายก อบต.** ครับ ตามที่ท่านทองหล่อ ลือสิทธิ์ ได้เรียนถามนะครับ ก่อนเข้า สภาครั้งแรกการตั้งข้อบัญญัติต่างๆมันเป็นหน้าที่ของสมาชิกนะ ครับ ว่าท่านจะเห็นด้วยหรือไม่เห็นด้วย เรื่อง โครงการต่างๆ ถ้า ท่านทักท้วงแต่ครั้งแรกก็จะไม่มีการบรรจุไว้ในแผน แต่ตอนนี้มัน เลยถึงขั้นรับหลักการแล้วครับ ผมจะเรียนชี้แจงท่านว่า ให้ท่าน ภูมิใจใน อบต. สมัยนี้ เพราะผมได้ยินจากคนรอบข้าง เรื่องการ บริหารจัดการที่ดีนะครับ ผมมีแต่ใช้เครื่องมือผม น้ำมันผม แรงงานผม ฉะนั้นเรื่องการดูแลพื้นที่ท่านไม่ต้องห่วงนะครับ ผลงานเห็นได้ชัดเจนมาก ผมสามารถรับประกันได้ว่าถึงเราจะ ไม่ใช้งบประมาณ อบต. ผมก็สามารถดูแลและพัฒนาพื้นที่ได้ ถ้าผู้บริหารใช้แต่งบ อบต. โดยไม่มีจิตสำนึกก็ใช่ว่าจะดี ท่านเห็น ไหมว่าการใช้งบประมาณแต่ละครั้งเราซื้อทุกอย่างต่ำกว่าราคา ท้องตลาดมาก ความแตกต่างมันมีเยอะกับการใช้งบประมาณใน แต่ละครั้ง ฉะนั้นขอให้ท่านไว้วางใจผมได้เรื่องการดูแลพื้นที่ ผมไม่เลือกว่าตรงไหนเป็นพื้นที่ของใคร คนไหนถูกตาไม่ถูกตานะครับ ส่วนเทศบาลเขามีงบประมาณ 71 ล้านบาท เขามีงบในการพัฒนา แค่เพียง 8 ล้านบาท อีก 63 ล้านบาท ใช้ในค่าใช้จ่ายต่างๆ ส่วนของ อบต. เรา งบประมาณ 23 ล้านบาท มีงบพัฒนา 4 ล้านบาท ท่านเห็น ส่วนต่างไหมครับ เทศบาลเงินเขาไปสูญเสียกับรายจ่ายประจำ

คนงานเขาเยอะมาก ข้าราชการก็เยอะ ทุกคนมองว่าเทศบาล มีงบพัฒนาเยอะ ที่จริงเขามีเงินพัฒนาแค่ 8 ล้านเองนะครับ ถ้าบริหารจัดการเป็น ก็จะทำให้งบพัฒนาเยอะกว่านี้ ถึง อบต.เราจะมีคนงานน้อยแต่เราสามารถดูแลพื้นที่ได้อย่าง ครอบคลุม ดังนั้นขอให้ท่านไว้ใจการบริหารงานของผม

**นายประหยัด จักรพล** - เรียนท่านประธานสภา ผมนายประหยัด จักรพล สมาชิก  **สมาชิก อบต.ม.4**  อบต.ม.4 ขอให้ท่านนายกดูแลพื้นที่นอกเขตด้วยครับ เพราะว่า ถนนทรุดมากเลยนะครับ และอยากให้ปรับภูมิทัศน์บริเวณหนองสังข์ ด้วยนะครับ เพราะรกมาก ขอให้ท่านช่วยดูแลให้หน่อยนะครับ ขอบคุณครับ

**นายวัชรินทร์ พงศ์ธีระดุลย์** - ท่านประหยัดครับ ผมเข้าใจนะครับว่าเป็นทางไปที่ทำกินของ**นายก อบต.** ท่านนะครับ แต่ผมอยากให้เห็นใจหน่อยนะครับ ถ้าเป็นเรื่องนอก เขตผมอยากให้ท่านขอความร่วมมือจาก อบต.บ้านหัน ให้เยอะกว่านี้

ถ้าผมทำได้ผมจะทำให้ครับ ผมขอดูแลในพื้นที่ของเราให้สมบูรณ์ ก่อนนะครับ ผมถึงจะข้ามไปนอกเขตเพราะว่าทำการนอกเขต มันจะเป็นการข้ามหน้าข้ามตาเขานะครับ ยังไงก็ให้ท่านช่วย ประสานงานกับทาง อบต.บ้านหันเลยนะครับ

**นายสัญญา ลือกำลัง** - มีท่านใดจะเสนออีกไหมครับ ถ้าไม่มีผมขอปิดประชุมครับ  **รองประธานสภา อบต.** ขอบคุณทุกท่านที่เข้าร่วมประชุมในวันนี้ครับ

**ปิดประชุมเวลา 11.3๐ น.**

(ลงชื่อ) สุกิจ ลาภทวี ผู้จดบันทึก

(นายสุกิจ ลาภทวี)

เลขานุการสภา อบต.บ้านเป้า

(ลงชื่อ) ทองหล่อ ลือสิทธิ์ ทองหล่อ ลือสิทธิ์

(นายทองหล่อ ลือสิทธิ์)

คณะกรรมการตรวจรายงานการประชุม

(ลงชื่อ) เชี่ยวชาญ ศรีวงษา เชี่ยวชาญ ศรีวงษา

(นายเชี่ยวชาญ ศรีวงษา)

คณะกรรมการตรวจรายงานการประชุม

(ลงชื่อ) สุทิตย์ ฦาปัญญา สุทิตย์ฦาปัญญา (ลงชื่อ) สัญญา ลือกำลัง ผู้ตรวจบันทึก

(นายสุทิตย์ ฦาปัญญา) (นายสัญญา ลือกำลัง)

คณะกรรมการตรวจรายงานการประชุม รองประธานสภาองค์การบริหารส่วนตำบลบ้านเป้า